આજે તો જાણે થાક જ નથી લાગ્યો. મીઠ્ઠુએ તો નાસ્તો પણ ન કર્યો ને મેથ્સનું હોમવર્ક કરી નાખ્યું. મમ્મી પણ નવાઇ પામી ગઇ, આજે તો એક પણ મિસ્ટેક નથી. ચાલ ફાઇવનો ટેબલ બોલ તો !’ ને મીઠ્ઠુ સડસડાટ બોલી ગયો. જલદી-જલદી બ્રશ કરીને મમ્મીને ગુડનાઇટ કહીને સૂઇ ગયો. ઘડિયાળમાંની કોયલ નવ વાર ટહુકી ત્યાં તો પરીઓ ઊડતી ઊડતી રમવા આવી પહોંચી. મીઠ્ઠુની માછલી જેવી આંખોમાં સપનાઓના દરિયા ભરાઇ ગયા. પરીઓ અને પતંગિયાં મીઠ્ઠુની આસપાસ ગોળ ફરવા લાગ્યા, પણ આ શું ? બધી પરીઓ મીના ટીચર જેવી કેમ દેખાતી હશે ? સ્વપ્નલોકમાં આજે ઉત્સવ હતો. જલદી સવાર પડે તોય વાંધો નહીં. સ્કૂલે મજા પડશે. કાલે તો પાછો ટીચર્સ ડે. સવારે વહેલા ઊઠીને ટીચર માટે એક સરસ ગુલાબ લઇ જઇશ અને કહીશ હેપ્પી ટીચર્સ ડે !